laion/Wikipedia-Exotic huggingface dataset:
Tiempo

"Tiempo" (בעברית: "זְמַן") הוא שיר שהוקלט על ידי הזמר הפוארטו ריקני ויסין, ביחד עם הזמרת-יוצרת הפוארטו ריקנית נאטי נטשה והמפיקים המוזיקליים לוס לג'נדריוס. הוא יצא לאור ב-31 באוגוסט 2022, בהוצאת חברת התקליטים לה בייס מיוזיק גרופ, כסינגל שלא מתוך אלבום. השיר נכתב על ידי ויסין, נאטי נטשה, סטייבנז ביטס, רפי לג'נדריו, מארק לג'נדריו, הייד "אל ורדדרו קווימיקו" ולינארס והופק על ידי לוס לג'נדריוס וסטייבנז ביטס. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11 מיליון השמעות. הווידאו קליפ הרשמי של השיר פורסם ב-1 בספטמבר 2022 בשידור חי, יממה לאחר יציאתו של השיר כסינגל. נכון לאוקטובר 2024 עומד מונה הצפיות של הקליפ על למעלה מ-22 מיליון צפיות. סרטון השיר "Tiempo" באתר יוטיוב ויסין, נאטי נטשה, סטייבנז ביטס, רפי לג'נדריו, מארק לג'נדריו, הייד "אל ורדדרו קווימיקו", לינארס Tiempo - Single by Wisin, NATTI NATASHA & Los Legendarios on Apple Music (באנגלית אמריקאית), 2022-08-31, נבדק ב-2024-10-13 Wisin, Natti Natasha & Los Legendarios – Tiempo, נבדק ב-2024-10-13 Tiempo, 2022-08-31, נבדק ב-2024-10-13 Wisin (2022-08-31), Wisin, Natti Natasha, Los Legendarios - Tiempo (Official Video), נבדק ב-2024-10-13
עבדוללה עבדולייב

עבדוללה עבדולייב (באוזבקית: Abdulla Abdullayev; נולד ב-1 בספטמבר 1997) הוא כדורגלן אוזבקי המשחק בעמדת הקשר האחורי בפחטקור טשקנט. עבדולייב התחיל את קריירת הכדורגל שלו בקבוצת הכדורגל של סמנטצ'י. בגיל 20 הצטרף לבוניודקור טשקנט מליגת העל האוזבקית, אך תחילה שיחק בקבוצת המילואים. ב-12 ביולי 2018 ערך את הופעת הבכורה שלו בקבוצה בניצחון 1-2 נגד נפטצ'י פרגנה. ב-3 באוקטובר הבקיע את שער הבכורה שלו בקבוצה בניצחון 0-2 נגד נאוובאחור. בעונת 2022 חתם באגמק. ב-15 באוגוסט 2023 ערך את הופעת הבכורה שלו בליגת האלופות האסיאתית בניצחון 0-1 נגד סיב. באותה עונה הגיע עם המועדון לגמר הגביע האוזבקי. ב-8 בספטמבר 2023 חתם בח'ור פקאן מליגת העל של איחוד האמירויות הערביות. ב-15 ביולי 2024 חתם בפחטקור טשקנט. עבדולייב שיחק בצעירותו בנבחרות הצעירות של אוזבקיסטן. ב-5 בספטמבר 2021 ערך את הופעת הבכורה שלו בנבחרת הבוגרת בהפסד 2-1 לשוודיה. עבדוללה עבדולייב, באתר Transfermarkt עבדוללה עבדולייב, באתר Soccerway עבדוללה עבדולייב, באתר WorldFootball.net עבדוללה עבדולייב, באתר National Football Teams עבדוללה עבדולייב, באתר FootballDatabase.eu
לטויה רובי פרייז'ר

לטויה רובי פרייז'ר (באנגלית: LaToya Ruby Frazier; נולדה בשנת 1982) היא אמנית אמריקאית, הידועה בעבודותיה בצילום, וידאו ארט ומיצג. פרייז'ר עוסקת בעבודתה בבעיות מערכתיות כמו גזענות, דה-תיעוש והתדרדרות סביבתית, דרך צילום המושפע מהמסורת של צלמים חברתיים כמו גורדון פארקס. עבודותיה נוגעות בהשפעות של בעיות אלו על אנשים, קהילות ומקומות ברחבי ארצות הברית. פרייז'ר נולדה וגדלה בבראדוק, פנסילבניה, עיירה שסבלה מהתמוטטות התעשייה המקומית. בגיל 16 החלה לתעד בצילומיה את משפחתה ועיירת מגוריה, תוך יצירת תיעודים אישיים-חברתיים שמדגישים את היחסים בין הצלם למצולמים. היא למדה צילום באוניברסיטת אדינבורו בפנסילבניה, שם סיימה תואר ראשון בשנת 2004, ולאחר מכן סיימה תואר שני באוניברסיטת סירקיוז בשנת 2007. פרייז'ר גם השתתפה בתוכנית הלימודים העצמאיים של מוזיאון ויטני לאמנות אמריקאית בשנת 2011. פרייז'ר השתתפה בתערוכות רבות ברחבי העולם, כולל הביאנלה של איסטנבול והביאנלה לנשים באמנות באינצ'ון. בשנת 2013 הציגה תערוכת יחיד בשם "A Haunted Capital" במוזיאון ברוקלין. בשנת 2014 פרסמה את ספרה הראשון, "The Notion of Family", בו היא מתעדת את חיי משפחתה ואת השפעת הדה-תיעוש על ברדוק. היא פיתחה סגנון ייחודי המשלב בין צילום חברתי לבין פורטרטים אישיים, כאשר אחת הסדרות המפורסמות שלה היא "Flint is Family", העוסקת במשבר המים בעיר פלינט, מישיגן. פרייז'ר זכתה בפרסים רבים על תרומתה לעולם האמנות. בין הפרסים: מלגת גוגנהיים לאמנויות יצירתיות (2014), פרס קרן מקארתור (2015), ופרס אינפיניטי של המרכז הבינלאומי לצילום (ICP) על ספרה "The Notion of Family". בשנת 2021 קיבלה חברות כבוד מהאגודה המלכותית לצילום בבריטניה. בשנת 2024 נכנסה לרשימת טיים 100 של מגזין טיים. Exhibitions, New Museum Digital Archive (באנגלית) LaToya Ruby Frazier: A Haunted Capital, www.brooklynmuseum.org (באנגלית) By Lynn Nottage, LaToya Ruby Frazier: The 100 Most Influential People of 2024, TIME, ‏2024-04-17 (באנגלית)
Lokita

"Lokita" הוא שיר שהוקלט על ידי הזמרת-יוצרת הפוארטו ריקנית נאטי נטשה ביחד עם הזמרת הארגנטינאית מריה בסרה. הוא יצא לאור ב-30 בספטמבר 2022, בהוצאת חברות התקליטים פינה רקורדס וסוני מיוזיק לטין, כסינגל השלישי מתוך אלבום האולפן השלישי של נטשה, Nasty Singles (2023). השיר דורג במקום הארבעים-וחמישה במצעד האיירפליי הלטיני. השיר נכתב על ידי נאטי נטשה מריה בסרה, גבי מיוזיק, JØWNY, די ג'יי לויאן, בי-אף, רפאל פינה, ננטו, סנטו ניניו,, חאבייר סמפר, ויזי קינגז ואלכס לינארס (אר-די) והופק על ידי די ג'יי לויאן ומאמבו קינגז. זהו שיתוף הפעולה הראשון בין נטשה לבסרה והוא פורסם כחלק מאלבום האולפן השלישי של נטשה Nasty Singles (2023). בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-26 מיליון השמעות. הווידאו קליפ הרשמי של השיר פורסם ב-30 בספטמבר 2022 בשידור חי, ביום יציאתו של השיר כסינגל. נכון לאוקטובר 2024 עומד מונה הצפיות של הקליפ על למעלה מ-27 מיליון צפיות. סרטון השיר "Lokita" באתר יוטיוב נאטי נטשה מריה בסרה, גבי מיוזיק, JØWNY, די ג'יי לויאן, בי-אף, רפאל פינה, ננטו, סנטו ניניו, , חאבייר סמפר, ויזי קינגז, אלכס לינארס (אר-די) LOKITA - Single by NATTI NATASHA & Maria Becerra on Apple Music (באנגלית אמריקאית), 2022-09-30, נבדק ב-2024-10-13 Natti Natasha | Biography, Music & News, Billboard (באנגלית אמריקאית) Natti Natasha & María Becerra – LOKITA, נבדק ב-2024-10-13 NASTY SINGLES by NATTI NATASHA on Apple Music (באנגלית אמריקאית), 2023-12-08, נבדק ב-2024-10-13 LOKITA, 2022-09-30, נבדק ב-2024-10-13 NATTI NATASHA (2022-09-29), Natti Natasha x María Becerra - Lokita [Official Video], נבדק ב-2024-10-13
אסמא חאן

אסמא חאן (באנגלית: Asma Khan; נולדה ביולי 1969) היא מסעדנית ומחברת ספרי בישול בריטית ממוצא הודי. היא הבעלים של מסעדת "Darjeeling Express" הממוקמת בסוהו בלונדון, והופיעה בעונה השישית של הסדרה הדוקומנטרית "שולחן השף". בשנת 2024 נבחרה חאן לאחת מ-100 האנשים המשפיעים בעולם לפי מגזין טיים. חאן נולדה וגדלה בקולקטה, הודו, במשפחה ראג'פוטית מהאזור המערבי של אוטר פרדש, ואמה ממערב בנגל. היא למדה בבית הספר לה מרטינייר בקולקטה. לאחר שידוך, עברה עם בעלה לקיימברידג', אנגליה, בשנת 1991. חאן החלה ללמוד לבשל רק לאחר המעבר, כיוון שהתגעגעה למאכלים מהודו. בשנת 2012 סיימה תואר דוקטור במשפט חוקתי בריטי מקינגס קולג' בלונדון. לאחר קבלת הדוקטורט שלה, חאן החלה לארח ארוחות ערב פרטיות בביתה עבור מספר מצומצם של אורחים, ועם הזמן הפכו המפגשים להצלחה גדולה. בשנת 2017 פתחה את מסעדת "Darjeeling Express" בסוהו, לונדון. המסעדה מתמחה במאכלים מהמטבח הבנגלי והראג'פוטי, ומנוהלת על ידי צוות טבחיות, ברובו מהגרות מדרום אסיה. בשנת 2018 פרסמה חאן את ספר הבישול הראשון שלה, "Asma's Indian Kitchen", שזכה לשבחים והיה מועמד לפרסים יוקרתיים. ב-2019 הופיעה חאן בתוכנית הדוקומנטרית "שולחן השף", בה הייתה האישה הבריטית הראשונה שהוצגה בסדרה. חאן ידועה גם בזכות פעילותה הפילנתרופית. היא מפעילה את קרן "Second Daughters Fund", שמטרתה לעודד משפחות בהודו לחגוג את לידתן של בנותן השניות באמצעות חלוקת מתוקים לשכנים. כמו כן, היא מפעילה את המסעדה שלה בימי ראשון בחינם לטובת נשים המעוניינות לקיים מועדוני ארוחת ערב ולפתח את כישוריהן הקולינריים. בשנת 2022 מונתה חאן לשגרירה מטעם תוכנית המזון העולמית והיא גם עמיתה כבוד במכללת קווין באוקספורד. בשנת 2024 נבחרה לרשימת 100 האנשים המשפיעים בעולם של מגזין טיים. אסמא חאן נשואה למושתק, מרצה באקדמיה, ולזוג שני בנים. מדיה וקבצים בנושא אסמא חאן בוויקישיתוף אסמא חאן, ברשת החברתית אינסטגרם Tang-Evans, Ming; Som, Rituparna; Pundir, Pallavi (2018-10-18). "Kolkata-born Asma Khan Is One of the Upcoming Faces on 'Chef's Table' Season Six". Vice (בIndian English). ארכיון מ-21 במאי 2019. נבדק ב-2019-07-18. {{cite web}}: (עזרה) Masing, Anna Sulan (2018-10-03). "Britain's First 'Chef's Table' Star Explores Identity Through Her Food". Eater London. ארכיון מ-4 ביוני 2019. נבדק ב-2019-07-18. {{cite web}}: (עזרה) Theis, Brooke (2019-02-21). "Asma Khan is the first British chef to feature on Netflix's 'Chef's Table'". Town & Country (באנגלית בריטית). נבדק ב-2019-07-18. "Asma Khan". Twitter (באנגלית). נבדק ב-2023-01-18. "UN World Food Programme announces Asma Khan as a Chef Advocate for the United Kingdom". World Food Programme (באנגלית). 2022-12-01. נבדק ב-2023-11-18. "Asma Khan: The 100 Most Influential People of 2024". TIME (באנגלית). 2024-04-17. נבדק ב-2024-05-01. Barrie, Josh (2019-02-22). "Asma Khan, a Muslim immigrant to the UK, is the first British chef on Netflix's Chef's Table". inews.co.uk (באנגלית בריטית). ארכיון מ-6 באפריל 2019. נבדק ב-2019-07-18. {{cite web}}: (עזרה)
קוני ווקר

קוני ווקר (באנגלית: Connie Walker; נולדה ב-1979) היא עיתונאית קנדית ילידית זוכת פרס פוליצר. ווקר נולדה וגדלה באומת אוקנסי (אנ') שבססקצ'ואן, קנדה, והיא נחשבת לאחת מהעיתונאיות המובילות בנושאי חקירות ופשעים נגד נשים ילידות, במיוחד במסגרת תוכניות פודקאסט כמו "Missing and Murdered" ו-"Stolen". ווקר גדלה באומת אוקנסי במשפחה גדולה במיוחד, הכוללת 13 אחים ואחיות. היא מתארת את ילדותה כקרובה ומשמעותית בתוך הקהילה שלה. הוריה הגיעו ממשפחות גדולות, וגם היא שומרת על קשר הדוק עם משפחתה. ווקר היא אם לבת אחת. היא למדה עיתונאות באוניברסיטת האומות הראשונות של קנדה ולאחר מכן סיימה את לימודיה באוניברסיטת רג'ינה. העבודה העיתונאית הראשונה של ווקר הייתה כתבה לעיתון בית הספר התיכון שלה על רצח אכזרי של אישה ילידית והגזענות הממסדית שסבבה את החקירה והסיקור של המקרה. לאחר סיום לימודיה, ווקר החלה לעבוד בתאגיד השידור הקנדי (CBC), שם שימשה כמנחה בתוכנית הנוער "Street Cents" והמשיכה לפעול כעיתונאית, מפיקה ומנחה בתוכניות חדשות שונות. בשנת 2016, פרסמה ווקר פודקאסט חקירתי בן שמונה פרקים בשם "Missing and Murdered", שהתמקד בפרשת רצח של אלברטה ויליאמס משנת 1989 לאורך "כביש הדמעות" (אנ') בקולומביה הבריטית. הפודקאסט זכה לשבחים והביא לווקר הכרה רחבה. בשנת 2018, השיקה את העונה השנייה של הפודקאסט שהתמקדה בפרשת חייה ומותה של קלאופטרה ניקוטין סמאגניס, שנלקחה ממשפחתה במסגרת תוכנית ה-Sixties Scoop (אנ'). מאוחר יותר עברה ווקר לעבוד ב-Gimlet Media, שם השיקה בשנת 2021 את הפודקאסט "Stolen: The Search for Jermain", חקירה מעמיקה על מקרה של אישה ילידית נעדרת מהשמורה של פלאטהד במונטנה. ב-2016, ווקר וצוות החדשות הילידיות של ה-CBC זכו בפרס החקירה של איגוד העיתונאים הקנדי (Canadian Association of Journalists) על עבודתם בנושא הנשים הילידיות הנעדרות. בשנת 2017 נכללה ברשימת "נשים למופת" של ארגון YWCA, ובאותה שנה הייתה מועמדת לפרס ובי על הפודקאסט "Missing & Murdered: Who Killed Alberta Williams". בשנת 2023 זכתה ווקר בפרס פוליצר על דיווח אודיו עבור עבודתה על הפודקאסט "Stolen: Surviving St. Michael's", בו חקרה את השפעות בתי הספר הפנימייתיים על קהילתה. בשנת 2024 נכללה ברשימת טיים 100 של מגזין טיים. קוני ווקר, ברשת החברתית אקס (טוויטר) קוני ווקר, ברשת החברתית אינסטגרם Duncan McCue (2013-12-04). "Meet our team: Connie Walker". CBC News. ארכיון מ-2013-12-10. נבדק ב-2014-04-04. "Meet Connie Walker". CBC News. 2009-10-26. אורכב מ-המקור ב-2010-02-14. Stephen LaRose (2000-09-18). "SIFC student lands CBC-TV job in Halifax". SAGE (Saskatchewan). אורכב מ-המקור ב-2008-05-11. "An Indigenous family's fight to find the truth about Cleo, their sister taken in Sixties Scoop | CBC Radio". CBC (באנגלית אמריקאית). נבדק ב-2018-03-28. "Sask journalist wins Pulitzer Prize for podcast about her father's residential school experience | CBC Radio". CBC (באנגלית אמריקאית). נבדק ב-2023-05-08. By Julian Brave NoiseCat, Connie Walker: The 100 Most Influential People of 2024, TIME, ‏2024-04-17 (באנגלית)
דייב ריקס

דייוויד איי. ריקס (באנגלית: David A. Ricks) הוא יושב ראש ומנכ"ל חברת התרופות האמריקאית אלי לילי. לריקס תואר ראשון במדעים מאוניברסיטת פרדו, תואר שני במנהל עסקים מאוניברסיטת אינדיאנה ותואר דוקטור לשם כבוד בניהול פרמצבטי מאוניברסיטת פרדו. ריקס הצטרף לחבר "אלי לילי" בשנת 1996 כעמית לפיתוח עסקי. במהלך השנים החזיק בתפקידים ניהוליים בשיווק ומכירות בארצות הברית. הוא ניהל את פעילות החברה בקנדה ובסין, לפני שחזר לתפקיד נשיא החברה בארצות הברית. בשנת 2012 מונה לנשיא חטיבת התרופות מ-2012 עד 2016. הוא מונה למנכ"ל בינואר 2017 ונבחר ליו"ר מועצת המנהלים ביוני 2017. תחת הנהגתו, החברה פיתחה תרופות חדשניות לטיפול במחלות מורכבות כמו סוכרת, השמנת יתר ומחלות אוטואימוניות. ריקס אחראי להצלחה הגדולה של תרופות מבוססות GLP-1, כגון תרופת "Mounjaro" לטיפול בסוכרת ו-"Zepbound" לטיפול בהשמנה. בנוסף לתפקידו בחברת "אלי לילי", ריקס חבר במועצת המנהלים של אדובי ושל Business Roundtable, חבר בוועדות בארגונים בינלאומיים לתעשיית התרופות והפטנטים בארצות הברית ופעיל בפיתוח הקהילה במרכז אינדיאנה כחלק מ-Central Indiana Corporate Partnership. באוקטובר 2024, ריקס מונה על ידי מושל אינדיאנה, אריק הולקומב, כחבר במועצת הנאמנים של אוניברסיטת פרדו. תקופת המינוי תתחיל ב-1 בינואר 2025 ותסתיים ב-1 ביולי 2027. באפריל 2024, ריקס נבחר לאחד מ-100 האנשים המשפיעים ביותר של 2024 לפי מגזין טיים. דייב ריקס, ברשת החברתית אינסטגרם דייב ריקס, ברשת החברתית LinkedIn David A. Ricks, Eli Lilly and Company David Ricks – Expert Insights on Healthcare Trends, Health Evolution Shantanu Narayen, Dave Ricks: The 100 Most Influential People of 2024, TIME, ‏April 17, 2024 Governor appoints Dave Ricks to Purdue Board of Trustees, Purdue University, ‏October 10, 2024
אדרסון (כדורגלן יליד 1999)

אדרסון ז'וזה דוס סנטוס לורנסו דה סילבה (בפורטוגזית: Éderson José dos Santos Lourenço da Silva; ידוע גם כאדרסון; נולד ב-7 ביולי 1999) הוא כדורגלן ברזילאי המשחק בעמדת הקשר באטאלנטה. אדרסון נולד בקמפו גראנדה, מאטו גרוסו דו סול שבברזיל. התחיל את הקריירה שלו במחלקת הנוער של דפורטיבו ברזיל, ממנה הושאל בשנת 2017 לשאנדונג לוננג מליגת העל הסינית. ב-15 ביולי 2018 הושאל לקרוזיירו. ב-5 בספטמבר 2018 ערך את הופעת הבכורה שלו בקבוצה בתיקו 1-1 נגד בוטפוגו. בסיום העונה קרוזיירו ירדה לליגה השנייה, ואדרסון תבע את המועדון מאחר ושכרו לא שולם. התביעה הסתיימה בפשרה שאדרסון ישוחרר ללא תמורה. ב-20 בפברואר 2020 חתם לחמש שנים בקורינתיאנס. ב-20 בפברואר 2021 הושאל לפורטלזה. ב-10 במרץ ערך את הופעת הבכורה שלו בקבוצה. ב-30 בינואר 2022 אדרסון חתם לארבע וחצי שנים בסלרניטנה מהסרייה א'. ב-6 ביולי 2022 חתם באטאלנטה. בצעירותו, שיחק בנבחרות הצעירות של ברזיל. ב-19 במאי 2024 זומן לראשונה לסגל הנבחרת הבוגרת לקראת הקופה אמריקה 2024. ב-8 ביוני 2024 ערך את הופעת הבכורה שלו בנבחרת במשחק הכנה נגד מקסיקו בו ניצחה ברזיל 2-3. קרוזיירו אליפות מיניירו: 2019 פורטלזה אליפות סיארה: 2021 אטאלנטה הליגה האירופית: 2023/2024 אדרסון, באתר Transfermarkt אדרסון, באתר Soccerway אדרסון, באתר BDFutbol אדרסון, באתר WorldFootball.net אדרסון, באתר National Football Teams אדרסון, באתר FootballDatabase.eu אדרסון, באתר ESPN
אמיר ארזני

אמיר ארזני (נולד ב-1966) הוא קצין משטרה ישראלי בדרגת ניצב המכהן כמפקד מחוז ירושלים. ארזני גדל בשכונת הכורדים בירושלים. בשנים 2000–2002 שימש כמפקד מחלקה ביס"מ. שימש קצין יחידת סיור במרחב ציון בירושלים, קצין מבצעים מרחב ציון, מפקד תחנת הראל, מפקד תחנת שלם, קצין אג"מ מחוז ירושלים קצין מבצעים מחוז ירושלים. בפברואר 2021 הוכרז על סבב מנויים במשטרה במסגרתו ימונה אמיר ארזני למפקד מרחב ציון ויקודם לדרגת תת־ניצב. אך המינוי לא יצא לפועל. במאי 2022 קודם לדרגת תנ"צ ומונה לראש חטיבת המבצעים. בספטמבר 2023 מונה לסגן מפקד מחוז ירושלים. ביולי 2024 עם פרישתו של מפקד התחנה דורון תורג'מן ממונה לממלא מקום מפקד מחוז ירושלים. בספטמבר 2024 מונה למפקד מחוז ירושלים והועלה לדרגת ניצב. ארזני בוגר תואר ראשון במנהל עסקים ותואר שני בחינוך. מתגורר במעלה אדומים. שחר סמוחה, השוטרים יודעים הכל, באתר הארץ, 10 בפברואר 2003 יוסי אלי, קציני מחוז ירושלים ממורמרים, באתר nrg‏, 2 בפברואר 2009 לירן תמרי, נצ"מ קובי יעקובי מונה למפקד מרחב ציון במשטרת ירושלים, באתר mynetjerusalem, ‏1 במאי 2022 דרגות ומינויים בטקס יום העצמאות של המשטרה, באתר פוסטה סבב מינויים לקצינים בכירים במשטרת ישראל, באתר משטרת ישראל, ‏12 בספטמבר 2024 רשימת מקבלי הדרגות והמינויים במשטרת ישראל, באתר פורטל הכרמל לירן תמרי, משטרה ללא ניסיון, בתהליך מינוי בכירים שנוי במחלוקת: "יהיו עבדים של בן גביר" , באתר ynet, 14 בספטמבר 2024
הובולאנז' מנדש

הובולאנז' מנדש (בצרפתית: Houboulang Mendes; נולד ב-4 במאי 1996) הוא כדורגלן מגינאה ביסאו יליד צרפת המשחק בעמדת המגן הימני בטרואה. מנדש התחיל לשחק בקבוצות כדורגל מקומיות ובגיל 17 הצטרף לסטאד לאוואל. ב-19 במאי 2017 ערך את הופעת הבכורה שלו בקבוצה הבוגרת בהפסד 2-1 לנים. ב-24 ביולי 2018 חתם בלוריאן מהליגה הצרפתית השנייה. בפברואר 2019 נפצע בברכו וחזר לשחק רק באוקטובר. ב-23 באוגוסט 2020 ערך את הופעת הבכורה שלו בליגת העל הצרפתית בניצחון 1-3 נגד שטרסבורג. ב-6 ביולי 2022 חתם באלמריה מליגת העל הספרדית. ב-1 בפברואר 2024 הושאל למיראנדס מהליגה הספרדית השנייה. ב-27 באוגוסט 2024 מנדש הושאל לטרואה. מנדש נולד בצרפת, להורים שמוצאם מסנגל וגינאה ביסאו בהתאמה. לכן היה זכאי לייצג את שלושת הלאומית. בספטמבר 2023 זומן לנבחרת גינאה ביסאו. ב-11 בספטמבר ערך את הופעת הבכורה שלו בנבחרת בניצחון 1-2 נגד סיירה לאון במסגרת מוקדמות גביע אפריקה לאומות 2023. נכלל בסגל הנבחרת לקראת גביע אפריקה לאומות 2024. הובולאנז' מנדש, ברשת החברתית אינסטגרם הובולאנז' מנדש, באתר Transfermarkt הובולאנז' מנדש, באתר Soccerway הובולאנז' מנדש, באתר BDFutbol הובולאנז' מנדש, באתר WorldFootball.net הובולאנז' מנדש, באתר National Football Teams הובולאנז' מנדש, באתר FootballDatabase.eu
גבריאל סטנטון

גבריאל גייל סטנטון (באנגלית: Gabrielle Gail Stanton; נולדה ב-1968) היא תסריטאית ומפיקת קולנוע וטלוויזיה אמריקאית. התפרסמה בזכות עבודתה בסדרות רבות, דוגמת "האנטומיה של גריי", ששודרה ב-ABC; "בטי" מ-The CW ו"הפלאש", שהועלתה ב-Syfy. לאחר שסיימה את לימודיה בבית הספר "קנט פלייס" לבנות בסאמיט שבניו ג'רזי המשיכה ללמוד בקולג' ברנרד ובאוניברסיטת קולומביה במנהטן. תחילת הקריירה שלה הייתה בתחום הפרסום, כאשר עבדה כמתאמת פרסום ב-PBS עד 1991. בשנת 1992 עברה סטנטון לתחום הקולנוע כעוזרת המפיק ג'ורג' זלום בסרט "העולם על פי קליפורניה מן". בהמשך הופיעה בתפקיד משני בסרט "Free Enterprise" מ-1998, בו גם בעלה דאז, הארי ורקסמן, השתתף. בנוסף, עבדה על סרטים כמו "המספריים של אדוארד". המעבר שלה לטלוויזיה התרחש בשנת 1998, כאשר הצטרפה לצוות הכותבים של "מסע בין כוכבים: חלל עמוק 9". בהמשך כתבה תסריטים גם לסדרות מדע בדיוני נוספות, כמו "ארץ: הקונפליקט האחרון" ו"פארסקייפ". בשנת 2005 הצטרפה סטנטון לצוות התסריטאים של הסדרה "האנטומיה של גריי", שם כתבה והפיקה מספר פרקים כמפיקה. על עבודתה קיבלה מועמדות לפרס אמי עבור "סדרת הדרמה הטובה ביותר" ופרס גילדת הכותבים של אמריקה. בשנת 2007 עברה לסדרה "בטי", שם שימשה כמפיקה אחראית וכתבה פרק אחד. עבודה זו זיכתה אותה גם במועמדות לפרס אמי ל"סדרה הקומית הטובה ביותר". סטנטון עבדה על סדרת הטלוויזיה "Moonlight" של CBS, עבורה כתבה שלושה פרקים ושימשה כמפיקה שותפה ואחר כך כמפיקה ראשית. לאחר מכן הפיקה את "קאסל" ואת "יומני הערפד". במהלך חמש העונות הראשונות של "הייבן" שימשה סטנסון כמפיקת העל. לאחר מכן הצטרפה לצוות התסריטאים של "הפלאש". באפריל 1991 נודע כי סטנסון ובן-זוגה הארי ורקסמן עתידים להינשא במהלך השנה. טקס החתונה אירע ביולי בקפלה של אוניברסיטת אוקספורד. הם התגרשו ב-2008. מדיה וקבצים בנושא גבריאל סטנטון בוויקישיתוף גבריאל סטנטון, במסד הנתונים הקולנועיים IMDb (באנגלית) "Gabrielle G. Stanton Is Married in England". The New York Times. 14 ביולי 1991. נבדק ב-2008-03-08. {{cite news}}: (עזרה) Gabrielle Stanton & Harry Werksman (28 בנובמבר 2005). "From Gabrielle Stanton & Harry Werksman, writers of "Much Too Much"". Grey Matter. אורכב מ-המקור ב-2008-03-18. נבדק ב-2008-03-08. {{cite web}}: (עזרה) "58th Annual Emmy Award winners and nominees". The Hollywood Reporter. 2006. אורכב מ-המקור ב-11 באוקטובר 2007. נבדק ב-2008-03-08. {{cite web}}: (עזרה) "Writers Guild Awards: 2006 Awards Winners". Writers Guild of America, west. 2008. אורכב מ-המקור ב-2012-05-03. נבדק ב-2008-03-08. "59th Annual Emmy Award winners and nominees". The Hollywood Reporter. 2007. אורכב מ-המקור ב-11 באוקטובר 2007. נבדק ב-2008-03-08. {{cite web}}: (עזרה) Kristin Dos Santos (13 במאי 2008). "Exclusive: Moonlight Producers Confirm Cancellation". E!. נבדק ב-2008-06-05. {{cite web}}: (עזרה) Dawn, Randee (17 ביוני 2010). "The Gates -- TV Review". The Hollywood Reporter. אורכב מ-המקור ב-21 ביוני 2010. נבדק ב-12 ביולי 2010. {{cite web}}: (עזרה) "Gabrielle Stanton to Wed". The New York Times. 14 באפריל 1991. נבדק ב-2008-03-08. {{cite news}}: (עזרה)
In the Flesh – Live

In the Flesh – Live הוא אלבום ההופעה והווידאו השני של מוזיקאי הרוק המתקדם הבריטי רוג'ר ווטרס, אשר הוקלט במהלך הופעותיו שהתקיימו ב-16 עד 27 ביוני 2000 במסגרת סיבוב ההופעות In the Flesh, וזה יצא לאור באותה שנה ב-5 בדצמבר. לדברי ווטרס, אלבום זה מהווה לאוגדן המכיל שלושה מאלבומיו הבולטים בקריירה שלו. הייתי מעורב בשני אלבומים קלאסיים לחלוטין - The Dark Side of the Moon ו-The Wall. ואם אין לכם את Amused to Death, אין לכם את הסט המלא. אז האלבום הזה... מאגד שירים מכל שלושת האלבומים האלבום מכיל את השיר "Each Small Candle", אשר ראה אור לראשונה בהוצאה זו, ואינו נכלל באף אלבום של ווטרס או פינק פלויד. שלוש שנים לאחר מכן, נכלל באלבום האוסף היחידי שהוציא לאור, Flickering Flame: The Solo Years Volume 1. בשנת 2006 הוציא לאור ווטרס מארז תקליטורים שהכיל שתי גרסאות של האלבום – תקליטור כפול, אשר הכיל ביצועים מתוך הופעות שהוקלטו ב-16 עד 27 ביוני ותקליטור DVD, אשר הכיל ביצועים מתוך הופעה שהוקלטה ב-27 ביוני. כל השירים נכתבו והולחנו על ידי רוג'ר ווטרס.  רוג'ר ווטרס – בס, גיטרה אקוסטית, גיטרה חשמלית, זמרה, קולות רקע דויל ברמהול השני – גיטרה, זמרה, קולות רקע אנדי פיירוות'ר לואו – גיטרה אקוסטית, גיטרה חשמלית, בס, קולות רקע סנווי וייט – גיטרה אקוסטית, גיטרה חשמלית אנדי וואלאס – קלידים, אורגן האמונד, קולות רקע ג'ון קרין – קלידים, תכנות, גיטרת פלדה הוואית, גיטרה אקוסטית, זמרה, קולות רקע קייטי קיסון – קולות רקע, כלי הקשה, זמרה סוזנה מלווין – קולות רקע, כלי הקשה פ. פ. ארנולד – קולות רקע, כלי הקשה, זמרה גרהם ברוד – תופים, כלי הקשה נורברט שטאל – סקסופון In The Flesh (album + DVD), Pink Floyd Fans Nederland, ‏9 January 2019 (בהולנדית)
Each Small Candle

"Each Small Candle" הוא שיר שנכתב על ידי מוזיקאי הרוק המתקדם הבריטי רוג'ר ווטרס, וזה הופיע לראשונה באלבום ההופעה / וידאו שהוציא לאור בשנת 2000, In the Flesh – Live. השיר נכתב ברובו אודות סיפור על חייל סרבי שסייע לאלבנית פצועה שפגש במהלך מלחמת קוסובו. ווטרס הופיע עם השיר בסיבוב ההופעות In the Flesh בלבד. את השיר הציג לראשונה בהדרן שקיים לאחר הופעתו בזירת קמפר, קנזס סיטי, ארצות הברית ב-28 באוגוסט 1999. בשנת 2000, בוצע השיר בכל הדרן. בשנת 2002, בוצע בחלק מן ההופעות. באלה שלא כללו את השיר, ביצע ווטרס את "Flickering Flame" – שיר חדש שהוציא לאור באלבום האוסף היחידי שלו משנת 2003, Flickering Flame: The Solo Years Volume 1. Roger Waters at Kemper Arena, Kansas City, MO, USA, Setlist, ‏1 January 2010
ישראל בידרמן

ישראל בידרמן הוא שחקן ישראלי. בידרמן הוא בוגר בית הספר הדרמטי שליד תיאטרון "הבימה". בידרמן השתלב גם במשחק בלונדון. בשנים 1974–1975 שיחק בתוכנית הטלוויזיה "דני וגיל במסע בלתי רגיל" ששודרה בטלוויזיה הלימודית גילם את פטר. בשנת 1975 הופיע בסדרת הטלוויזיה "עברית בסימן טוב"ששודרה בטלוויזיה הלימודית. בשנת 1976 קריין בסרט התיעודי "מוחמד יקצור". בשנת 1978 הופיע בסרט "חפיף" בתור עיתונאי. בשנת 1979 שיחק בסרט האמריקאי "Mary and Joseph: A Story of Faith" גילם את חם. בשנת 1989 דיבב את בוריס בסרט "היפהפייה והיחפן". בשנת 1996 התארח בסדרת הטלוויזיה "עניין של זמן" ששודרה בטלוויזיה החינוכית גילם את אבא של עומר. בשנת 1997 התארח בסדרת הטלוויזיה הקומית של ערוץ 2 "איצ'ה" גילם את אוסקר. בשנת 2003 שיחק בסרט "האסונות של נינה" גילם את יהושע מרגולין. שיחק ב"הבימה" בין השנים 1967–1995. שיחק בהצגות: "אמלי", "ארתורו אוי", "בחורים טובים", "דלתות דופקות", "האוצר", "האוריסטיאה", "האחים קרמזוב", "ההבטחה", "המטבח", "המלביש", "הרוצחים הקטנים", "השושנה המקועקעת", "השקרן", "זינזאנה", "חג הסנדלרים", "חינניות הסתיו", "טרוליוס וקרסידה", "יומנו של מטורף", "לילות הדבש והאימה", "מגדלים פורחים", "מות דנטון", "מחזור אלכוהולי", "מק-בט", "משיח", "נשי וינדזור העליזות", "עלי כינור", "פרוד זמני", "צוואתו של כלב או:משחק הבתולה", "קברט", "קולומב", "ריצ'רד השלישי", "שולחנות נפרדים" ו"שנים עשר המושבעים". ישראל בידרמן, במיזם "אישים" לתיעוד היצירה הישראלית ישראל בידרמן, במסד הנתונים הקולנועיים IMDb (באנגלית) ישראל בידרמן, במאגר הידע העברי לקולנוע ישראלי ועולמי "אידיבי" ישראל בידרמן, באתר ספר הקולנוע הישראלי ישראל בידרמן, באתר הבימה ישראל בידרמן, במסד הנתונים הקולנועיים IMDb (באנגלית) ישראל בידרמן, במיזם "אישים" לתיעוד היצירה הישראלית ישראל בידרמן, באתר ספר הקולנוע הישראלי